Актәи аетап аҿы онлаин казиноқәа ирызку арекламазы аԥкрақәа шьақәгылоит, иазҳауеит ашәахтәқәа, абариер 25 шықәсанҿа шьҭыҵуеит, – иҳәеит Қырҭтәыла аԥыза-министр Иракли Ӷарибашвили аиҳабыра реилатәараҿы.
“Онлаин казиноқәа рымзызла атәыла миллиард хәашә миллион лари азарал абоит, атәылауаа, ақәыԥшцәа есымша онлаин казиноқәа рҿы ихәмаруеит, аԥара рцәыӡуеит. Аекономикатә гәы алахәылацәеи сареи ари азҵаара ҳахцәажәеит.
Азакәанԥҵаратә аԥшьгара иқәҳаргылоит, уи инақәыршәаны онлаин казиноқәа ашәахтәқәа рзацҵахоит, ари еилахәырақәа реиҳара атәымтә еилахәырақәоуп, хтәылауаа рԥара – 1.5 миллиард лари рҟынӡа аҳәаанырцә ицоит.
Актәи аетап аҿы онлаин казиноқәа ирызку арекламазы аԥкрақәа шьақәгылоит, иазҳауеит ашәахтәқәа, абариер 25 шықәсанҿа шьҭыҵуеит, аҩбатәи аетап аҿы урҭ зынӡа иҳаркыроуп,” – иҳәеит аԥыза-министр.